- Menili ste sadzbu dane z nehnutelnosti? Ak ano, ktoru a ako? Ak mozete uviest priklad, ako sa to dotkne danovnikov, uvitame.

- Výšku sadzieb z dane z nehnuteľností Mesto Trenčín nezmenilo a zachovalo ju na úrovni roku 2014

- Aky bol dovod pre uvedenu zmenu (ale zachovanie vysky dane)?

- Mesto Trenčín sa snaží zachovavať výšku sadzieb dane z nehnuteľností na rovnakej úrovni, čím chce prispieť k stabilizácií podnikateľského prostredia a zároveň nezvyšovať finančné zaťaženie občanov mesta.

- Menili ste ulavy na miestnych daniach a poplatkoch? Kto ich najcastejsie vyuziva?

- Zníženie a oslobodenie z dane z nehnuteľností zostávajú zachované v zmysle predchádzajúceho zdaňovacieho obdobia. Najčastejšie ich využívajú fyzické osoby staršie ako 70 rokov a ťažko zdravotne postihnutí občania.

- Menili ste sadzbu inej miestnej dane ci poplatku? Ak ano, ktoru a ako? (staci len kratko)

- Zmena sadzieb inej miestnej dane alebo poplatku za KO a DSO nebola realizovaná

- Zmenili sa pre dan z nehnutelnosti zakonne ci ine pravidla, alebo je vsetko rovnake ako vlani? Ak ano, co sa zmenilo?

- Pri dani z nehnuteľností boli realizované zmeny vyplývajúce zo zákona o miestnych daniach a miestnom poplatku za KO a DSO. Medzi podstatné zmeny patrí zmena druhu pozemku a sadzby za pozemky na ktorých sú transformačné stanice alebo predajné stánky slúžiace k predaju tovaru a poskytovaniu služieb, rozšírenie dane zo stavieb pri stavbách hromadných garáží umiestnených pod zemou. Zároveň sa upravili niektoré definície predmetného zákona

- Tlacivo zostalo rovnake a ak ano, mozno pouzit to vlanajsie?

Daňové tlačivá z dane z nehnuteľností sú na rok 2015 zmenené. V prípade že daňovník bude podávať daňové priznanie na rok 2014 použije tlačivo k dani z nehnuteľností účinné pre rok 2014

- Ako a kedy sa ludia dozvedia, kolko a dokedy maju zaplatit na dani z nehnutelnosti vo Vasom meste?

- Správca dane na základe daňového priznania vyrubí daňovníkovi daňovú povinnosť rozhodnutím , v ktorom budú uvedené termíny splatnosti dane z nehnuteľností.

- Umoznujete obcanom ci podnikatelom platit dan rozlozene (viackrat uz vo vymere)? Ak ano, ako?

- Na zdaňovacie obdobie roku 2015 bude daňová povinnosť splatná na dve splátky a to 1. splátka do 15 dní odo dňa právoplatnosti rozhodnutia a 2. splátka do 30.9. 2015.

- Ake mate skusenosti s platobnou disciplínou pri dani z nehnutelnosti?

- Platobná disciplína z dane z nehnuteľností by mohla byť aj na lepšej úrovni. Každoročne sa však opakujú väčšinou tí istí neplatiči z dane z nehnuteľností, ktorí zaplatia až na základe výzvy na zaplatenie nedoplatku z dane z nehnuteľností.

- Ake postupy vyuzivate voci neplaticom miestnych dani a s akym vysledkom?

V prípade že daňovník má evidovaný nedoplatok z miestnych daní alebo z  poplatku za KO a DSO

a/ vyzve správca dane daňovníka / písomne, alebo telefonicky / na zaplatenie pohľadávky

b/ v prípade nezaplatenia zasiela výzvu na zaplatenie nedoplatku v zmysle zákona 563/2009Z.z.

c/ v prípade , že daňovník na základe uvedených úkonov

nezaplatí spracuje podklady pre vymáhanie pohľadávky a postúpi pohľadávku súdnemu exekútorovi na vymáhanie

V prípade, že daňovník má evidovaný nedoplatok z miestnych daní alebo z  poplatku za KO a DSO

- Co hrozí obcanom, zivnostnikom ci firmám, ak nezaplatia nacas?

V prípade nezaplatenia daňovej povinnosti z miestnych daní v lehote alebo vo výške určenej v rozhodnutí hrozí daňovníkovi úrok z omeškania.

-Využívají obcania splatkove kalendare, ak sa uz stanu neplaticmi? Preco?

Správca dane umožnuje daňovníkovi realizovať zaplatenie dane v splátkach alebo odklad splátky v zmysle zákona o správe daní. Tento spôsob je daňovníkmi občas využívaný.

- Umoznujete splátkový kalendar na vyrubenu dan aj pre firmy resp. zivnostnikov?

Samozrejme, možnosti zaplatenia dane v splátkach alebo odklad splátky v zmysle zákona o správe daní sú rovnaké pre fyzické osoby ako aj pre právnické osoby.

- Aku prakticku radu ci upozornenie povazujete za vhodne odkazat poplatnikom?

Daňovníkom by sme chceli odkázať, aby sa snažili pri zmene skutočností rozhodujúcich pre daňovú povinnosť vypísať daňové priznanie k dani z nehnuteľností podľa predmetného tlačiva. Je vhodné uviesť aj tel. číslo na ktoré by sme ich v prípade nezrovnalostí kontaktovali. Zároveň odporúčame, aby k daňovému priznaniu k dani z nehnuteľností predložili aj kópie dokladov preukazujúcich zmenu skutočností rozhodujúcich pre daňovú povinnosť napr: rozhodnutie o povolení vkladu, stavebné povolenie, kolaudačné rozhodnutie, osvedčenie o dedičstve

- Ake su najcastejsie chyby pri priznavani ci plateni dane z nehnutelnosti pripadne inych miestnych dani a poplatkov?

Medzi najčastejšie nedostatky pri podávaní daňového priznania k dani z nehnuteľností patrí neúplné, alebo nesprávne vypísané daňové priznanie k dani z nehnuteľností a taktiež nepredloženie dokladov preukazujúcich zmenu skutočností rozhodujúcich pre daňovú povinnosť

- Prosim, mozete prilozit alebo vlozit link na aktualne VZN, kde by som mohla najst aktualne sadzby dane za nehnutelnost?

Aktuálne VZN č.14/2013 o miestnych daniach a miestom poplatku za KO a DSO je zverejnené na stránke mesta Trenčín

- Ako postupovat pri danovom priznani k dani z nehnutelnosti pri spoluvlastnikoch? Brat a sestra (surodenci), manzelia... Mozu si dan rozdelit? Ak chce za manzelov platit dan jeden, musia urcit toho, kto to bude a komu pride vymer, tak ako pri inych spoluvlastnikoch?

Ak je nehnuteľnosť v spoluvlastníctve viacerých osôb daňové priznanie k dani z nehnuteľností podáva každý spoluvlastník do výšky spoluvlastníckeho podielu. Ak sa spoluvlastníci dohodnú priznanie podáva ten , ktorého určili spoluvlastníci, pričom túto skutočnosť vyznačia v daňovom priznaní.

Ak je nehnuteľnosť v spoluvlastníctve manželov daňové priznanie podáva jeden z manželov.

Z hľadiska platenia dane z nehnuteľností správca dane určí daňovú povinnosť daňovníkovi rozhodnutím podľa podaného daňového priznania k dani z nehnuteľností, pričom správca dane príjme každú platbu aj keď nebude realizovaná daňovníkom.